
Projekti „Narva linna sadama bokside rekonstrueerimine“ teostaja määramine, sildfinantseerimise ja omafinantseeringu kinnitamine.

1. ASJAOLUD JA MENETLUSE KÄIK

Narva Linna Arenduse ja Ökonoomika Amet  valmistab etteprojekti „Narva linna sadama bokside rekonstrueerimine“.  Projekti eesmärgiks on  Narva sadama kui väikesadamate võrgustiku liikme arendamise kaudu Eesti kui mereturismi sihtkoha rahvusvahelise konkurentsivõime tõstmine, mille tulemusena suureneb reisimotivatsioon Eesti külastamiseks ning külastusaja pikenemiseks. Projekti tegevuse objektiks on Narva linnas, aadressil Jõe tn 3 asuva külalissadama boksi nr 12. Projekt hõlmab külalissadama boksi nr 12 rekonstrueerimisega seotud vajalikke ehituslikke tegevusi ja lähiterritooriumi heakorrastamist. Samuti projekti raames toimub vajaliku ruumide sisustuse soetamine. Projekti tulemusena tagatakse  sadama külastajatele kvaliteetsete teenuste pakkumine sadama territooriumil.
Projekt esitatakse toetuse taotlemiseks Vabariigi Valitsuse 4. detsembri 2014. a korraldusega nr 528 kinnitatud „Ühtekuuluvuspoliitika fondide rakenduskava 2014–2020” prioriteetse suuna „Väikese ja keskmise suurusega ettevõtete arendamine ja piirkondade konkurentsivõime tugevdamine” meetme „Ettevõtlikkuse kasvatamine, ettevõtluse kasvu soodustamine, ettevõtluskeskkonna arendamine” tegevuse „Rahvusvaheliselt huvipakkuvate turismiatraktsioonide ja toetava taristu väljaarendamine” alameetmesse „Väikesadamate võrgustiku väljaarendamine“ (https://www.eas.ee/teenus/vaikesadamad). 
Projekti eelarve on planeeritud kuni 420 000 EUR, sh programmi finantseering on kuni 200 000 EUR  ja omafinantseerimine on kuni 220 000 EUR, ehk 52%. Projekti elluviimise periood on orienteeruvalt  2018 – 2019. Linnavolikogu otsusega on vaja kinnitada projekti teostaja,  oma- ja sildfinantseering.

Projekt on vastavuses Narva linna arengukavaga 2008-2021:

Strateegiline eesmärk 1.1: transpordi infrastruktuur vastab tänapäeva nõuetele

Tegevussuund 1.1.1: luua kaasaegne ja mugav liiklusinfrastruktuur

Ülesanded: 1.1.1.7: jõesadama rekonstrueerimine ja veeliikluse arendamine
Tegevuskava rida 24:  Narva linna sadama bokside rekonstrueerimine
2. ÕIGUSLIKUD ALUSED

KOKS § 22 lg 1 punkti 8 kohaselt kuulub laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule volikogu pädevusse.

3. OTSUS

3.1 Lubada Narva Linna Arenduse ja Ökonoomika Ametile esitada projekti “Narva linna sadama bokside rekonstrueerimine“ taotluse „Väikesadamate võrgustiku väljaarendamine“  meetmesse rahastamiseks.
3.2 Kinnitada projekti “Narva linna sadama bokside rekonstrueerimine“ teostajaks Narva Linna Arenduse ja Ökonoomika Amet.
3.3 Kinnitada projekti “Narva linna sadama bokside rekonstrueerimine“ omafinantseering aastal 2018 kuni 220 000 EUR.
3.4 Positiivse rahastamise otsuse korral lubada Narva Linnavalitsusel võtta laenu punkis 3.3 nimetatud omafinantseeringu katmiseks aastal 2018  kuni 220 000 EUR
3.5 Kinnitada projekti “Narva linna sadama bokside rekonstrueerimine“ sildfinantseering aastal  2019 kuni 140 000 EUR
3.6 Positiivse rahastamiseotsuse korral lubada Narva Linnavalitsusel võtta laenu punkis 3.5 nimetatud sildfinantseeringu katmiseks aastal  2019 kuni 140 000 EUR
4.  RAKENDUSSÄTTED
4.1 Otsus jõustub seadusega sätestatud korras.

4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

Aleksandr Jefimov
Linnavolikogu esimees

